kardosdrur/scandi-wiki huggingface dataset:
Peter Marcussen

Peter Larsen Marcussen (17. december 1898 i Øvre Lerte, Sommersted Sogn – 27. maj 1979 i Sorø) var en dansk lærer og ungdomsformand. Han var fortaler for det nordiske fællesskab og var medstifter af Det Unge Grænseværn, der valgte ham som formand d. 20. september 1933.

Historie 
Peter Marcussen startede på Haderslev Seminarium i 1916, men afbrød uddannelsen da han blev indkaldt til tysk militærtjeneste i 1. verdenskrig. Han afsluttede dog sin uddannelse efter krigen. Da Adolf Hitler kom til magten i 1933, begyndte tyskere i Sønderjylland og Slesvig-Holsten at tale om en omlægning af grænsen. Det foruroligede Marcussen og sammen med H.P. Hanssen samlede de over 400 af de sønderjyske ungdomsforeningernes ledere, til et fællesmøde den 23. april samme år.På dette møde, besluttede de at afholde et ungdomsstævne d. 11 juni på Dybbøl. Stævnet samlede ca. 40.000 mennesker og Marcussen holdt hovedtalen, som blev sendt i radioen. Under talen sagde han bl.a., at ungdommen var vågnet;

og at man derfor havde pligt til at værne grænsen og det nordiske.

De mange mennesker, gav liv til Marcussens tanker om at organisere en dansk folkerejsning mod de tyske og nazistiske trusler. Det udmundede i Det Unge Grænseværn, og den 20. september 1933 stiftedes foreningen, der valgte deres første formand, nemlig Peter Marcussen. Under besættelsen var hans højtagtede arbejde dog sværere og d. 29. august blev han arresteret sammen med en række fremtrædende sønderjyder. De blev løsladt 10. september, efter internering i Åbenrå og kasernen i Haderslev.

Han blev arresteret igen d. 27. juni 1944 for "tyskfjendtlig og illegal virksomhed" og overført til Frøslevlejren, og derefter i marts 1945 blev overført til KZ Neuengamme. Efter fem uger vendte han tilbage til Danmark med Folke Bernadottes Hvide busser.

I 1948 oprettede Peter Marcussen efterskolen Folkungskolen i Gråsten. Skolen lukkede i 1953 og bygningen blev solgt. Marcussen blev derefter lærer ved Gråsten kommuneskole, og endelig i 1954 flyttede han til Karlslunde skole. Han gik på pension som viceskoleinspektør i 1963. I 1969 fik han Egholtfondens æresbolig i Vester Broby ved Sorø. Her boede han til sin død.

Marcussen var Ridder af Dannebrog.

Referencer

Kilder 
 Opslag i Modstandsdatabasen
 Kraks Blå Bog 1974

Sønderjyllands historie
Skolefolk fra Danmark
Modstandsfolk fra Danmark
Riddere af Dannebrog
Danskere i 1900-tallet
Personer fra Sønderjylland (i Danmark)
Ofre for nazismen fra Danmark
Breno Borges

Breno Vinicius Rodrigues Borges (bedre kendt som Breno) (født 13. oktober 1989 i Cruzeiro, Brasilien) er en brasiliansk fodboldspiller, der spiller som midterforsvarer i den Vasco da Gama i  sit hjemland. Han har spillet for klubben siden 2018. Tidligere har han optrådt for en anden brasiliansk storklub São Paulo, samt i Tyskland hos Bayern München og FC Nürnberg.

Med Bayern München vandt Breno i 2008 The Double, Bundesligaen og DFB-Pokalen.

Breno sad i fængsel i Tyskland pga han brændte hans eget hus ned med henblik til forsikringsfusk.

Titler 
Bundesligaen
 2008 med Bayern München

DFB-Pokal
 2008 med Bayern München

Eksterne henvisninger 
 Footballdatabase.eu spillerinfo

Referencer

Eksterne henvisninger 

Fodboldspillere fra Brasilien
Fodboldspillere fra São Paulo FC
Fodboldspillere fra FC Bayern München
Fodboldspillere fra 1. FC Nürnberg
Fodboldspillere fra Club de Regatas Vasco da Gama
Edvard Petersen

Edvard Frederik Petersen (4. februar 1841 i København – 5. december 1911 sammesteds) var en dansk genre- og landskabsmaler, bror til Ludvig A. Petersen.

Edvard Petersen var søn af skibsbygmester og tegnelærer ved Kunstakademiet Zacharias Petersen (1811-1870) og Emilie Sophie født Thortsen (1818-1876). Edvard Petersen vandt Akademiets sølvmedaljer (1862-64) og udstillet siden 1859. Han var næsten i 20 år væsentlig landskabsmaler, hvortil han uddannede sig under påvirkning af Vilhelm Kyhn; hans arbejder vandt snart almindelig opmærksomhed, to gange fik han den Neuhausenske Præmie i 1867 og 1873 og to gange Den Sødringske Opmuntringspræmie, 1868 og 1870. I 1875 rejste han med Akademiets store stipendium over Holland og Belgien til Paris, hvor han traf sin ven Theodor Philipsen. Sammen foretog de en rejse til Normandiet og gjorde studier der. I november samme år fortsatte Petersen over Schweiz til Italien, hvor Philipsen senere stødte til igen, og han bosatte sig her til 1880. I foråret 1876 tog han ophold i bjergbyerne Frascati og Palestrina og malede her sammen med Axel Helsted, som han også med årene kom til at stå nær. I Italien fik han stedse stigende lyst til figurmaleriet og gik gradvis væk fra landskabsmaleriet, så at menneskeskikkelsen, fra i tidligere arbejder at have været staffage, mere og mere gik over til at være hovedsagen, selv om han stadig foretrækker friluftsmotiver. Efter at han havde fået Det anckerske Rejselegat i 1883 var han 1883–1885 atter i Italien. Fra Piazza dei Cappuccini (1879), (Sildetiden ved Højbro (1882) og Fra Grønttorvet (1883) var afgjort genrebilleder med mange figurer. I Udvandrere på Larsens Plads (1890) trådte en tydeligere handling frem i de større figurer, og dette endnu mere i et sidestykke dertil, En hjemkomst (udstillet 1898). På det førstnævnte billede vandt Petersen den første årsmedalje; på Legende børn under en skrænt blev han året efter medlem af Akademiets Plenarforsamling og fik derpå i 1892 også sæde i Akademiraadet. Statens Museum for Kunst ejer et landskabsmaleri, Aften. Ikke få billeder har han solgt såvel til Københavns som til provinsernes kunstforeninger. Petersen har raderet adskillige blade. 1890 og 1891 vandt han Eckersberg Medaillen, og i 1894 fik han titel af professor.

Han er begravet på Holmens Kirkegård.

Kilder 

 
 
 

Malere fra Danmark
Danskere i 1800-tallet
Personer fra København
Titulære professorer fra Danmark
Modtagere af De Neuhausenske Præmier
Grafikere fra Danmark
Modtagere af Eckersberg Medaillen
Medlemmer af Akademiraadet
Serginho

Sérgio Cláudio dos Santos (normalt kendt som Serginho) (født 27. juni 1971 i Nilópolis, Brasilien) er en tidligere brasiliansk fodboldspiller, der spillede som venstre back eller alternativt kant. Han var på klubplan primært tilknyttet AC Milan i Italien, hvor han spillede otte sæsoner, og blandt andet var med til at vinde et italiensk mesterskab og to Champions League-titler. Han var også tilknyttet flere klubber i hjemlandet, blandt andet Flamengo, Cruzeiro og São Paulo.

Serginho spillede i årene mellem 1998 og 2001 ti kampe for Brasiliens landshold, hvori han scorede ét mål. Han deltog ved Confederations Cup 1999, hvor brasilianerne sluttede på andenpladsen.

Titler 
Serie A
 2004 med AC Milan

Coppa Italia
 2003 med AC MilanUEFA Champions League 2003 og 2007 med AC MilanVM for klubhold 2007 med AC MilanUEFA Super Cup'''
 2003 og 2007 med AC Milan

Eksterne henvisninger 
 Footballdatabase.eu spillerinfo

Fodboldspillere fra Brasilien
Fodboldspillere fra Clube de Regatas do Flamengo
Fodboldspillere fra Cruzeiro Esporte Clube
Fodboldspillere fra São Paulo FC
Fodboldspillere fra AC Milan
Mesterholdenes Europa Cup i håndbold 1989-90 (kvinder)

Mesterholdenes Europa Cup i håndbold 1989-90 for kvinder var den 30. udgave af Mesterholdenes Europa Cup i håndbold for kvinder. Turneringen havde deltagelse af 20 hold, som var blevet nationale mestre sæsonen forinden, samt et de østrigske sølvvindere fra Union Hollabrunn, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Hypobank Südstadt fra Østrig, som i finalen over to kampe besejrede HK Kuban Krasnodar fra Sovjetunionen med 59-50. Det var anden sæson i træk, at Hypobank Südstadt vandt turneringen.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1990

Noter 

1989-90 (kvinder)
Håndbold i 1989
Håndbold i 1990
Kvindehåndbold
Fritz Petersen

Fritz Ferdinand Petersen (9. december 1816 i København – 11. februar 1900 sammesteds) var en dansk genremaler og malerikonservator.

Han er søn af hørfabrikant Mads Petersen og Mette født Hansen. Efter at være blevet malersvend, medens han samtidig besøgte Kunstakademiets lavere skoler, arbejdede han nogle år som dekorationsmaler. Han lagde sig imidlertid efter figurmaleriet og udstillede fra 1845 til 1860 genrebilleder, mest jagtstykker, samt dyrstykker og et par landskaber. hans hovedvirksomhed var imidlertid som malerirestaurator, hvortil han fra 1839 havde uddannet sig under J.P. Møllers vejledning. 1855 blev han dennes efterfølger som konservator ved Den Kongelige Malerisamling og var meget skattet af Niels Laurits Høyen for sin dygtighed. Ved sin fratrædelse fra denne stilling 1887 fik han titel af professor.

Petersen ægtede 1855 Kezia de Garlieb (1827 – l890), datter af kurér Ch. G. Ph. de Garlieb og Emma født Lewis.

Petersen skænkede 1895 sin værdifulde portrætsamling til Kunstakademiet.

Eksterne henvisninger 

 

Malere fra Danmark
Danskere i 1800-tallet
Personer fra København
Kunstsamlere fra Danmark
Personer i Dansk Biografisk Leksikon
Titulære professorer fra Danmark
Filantroper fra Danmark
Dekorationsmalere
Studenter fra Randers Statsskole
Adriano Leite Ribeiro

Adriano Leite Ribeiro (bedre kendt som Adriano) (født 17. februar 1982 i Rio de Janeiro, Brasilien) er en brasiliansk tidligere fodboldspiller, der spillede som angriber. Han er især kendt for sin tid i Inter i Italien, hvor han var tilknyttet i otte år, dog afbrudt af flere udlejninger, på grund af en svigtende disciplin, og et dårligt forhold til flere af klubbens trænere. Han nåede dog at vinde hele fire italienske mesterskaber med klubben.

I Brasilien har Adriano primært spillet for Flamengo, som han blandt andet hjalp til statsmesterskabet i både 2000 og 2001. Han har også været tilknyttet Corinthians og Atlético Paranaense.

Landshold 
Adriano spillede i sin karriere som landsholdsspiller hele 48 kampe og scorede 27 mål for Brasiliens landshold, som han debuterede for den 15. november 2000 i et opgør mod Colombia. Han var med til at vinde Copa América i 2004 og Confederations Cup 2005, og var desuden en del af landets trup til VM i 2006 i Tyskland.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2006
Fodboldspillere fra Clube de Regatas do Flamengo
Fodboldspillere fra Sport Club Corinthians Paulista
Fodboldspillere fra FC Internazionale Milano
Fodboldspillere fra ACF Fiorentina
Fodboldspillere fra Parma FC
Fodboldspillere fra São Paulo FC
Fodboldspillere fra AS Roma
Personer fra Rio de Janeiro
Thomas Ahrenkiel

Thomas Ahrenkiel (født 19. oktober 1967) er tidligere departementschef i Forsvarsministeriet. Han er tidligere chef for Forsvarets Efterretningstjeneste.

Thomas Ahrenkiel har en uddannelse som cand. polit. fra Københavns Universitet. Han har stor erfaring med udenrigstjenesten, blandt andet som departementsråd i Statsministeriet og som ambassade-sekretær i Bruxelles.

2005 blev han Ridder af Dannebrog og han er medlem af  Bilderberggruppen.

Thomas Ahrenkiel står centralt i sagerne om   svindel  i Forsvarsministeriets Ejendomsstyrelse. Han har tidligere, i 2018 modtaget  kritik fra Kammeradvokaten, efter at  han i 2016 havde deltaget i et møde hvor hans daværende kæreste  og nuværende hustru fik  en  lønforhøjelse på 1.500 kroner månedligt samt et engangsbeløb på 75.000 kroner. Han havde dog inden lønforhandlingerne fortalt  Statsministeriets departementschef Christian Kettel Thomsen, der er  landets øverste embedsmand, om forholdet, så han  slap for yderligere i påtale i sagen da han angiveligt havde handlet i god tro.

Thomas Ahrenkiel skulle 1. september 2020 forlade Forsvarsministeriet for at tiltræde stillingen som dansk ambassadør i Berlin. I forbindelse med sagen om Forsvarets Efterretningstjeneste, hvor han er tidligere chef, blev han imidlertid 24.8. fritaget for tjeneste og hjemsendt med øjeblikkeligt varsel.

Kilder og henvisninger 

 CV på FEs hjemmeside 

Danskere i 1900-tallet
Danskere i 2000-tallet
Embedsmænd fra Danmark
Diplomater fra Danmark
Økonomer fra Danmark
Personer i Kraks Blå Bog
Riddere af Dannebrog
Mesterholdenes Europa Cup i håndbold 1990-91 (kvinder)

Mesterholdenes Europa Cup i håndbold 1990-91 for kvinder var den 31. udgave af Mesterholdenes Europa Cup i håndbold for kvinder. Turneringen havde deltagelse af 21 hold, som var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af TV Lützellinden fra Vesttyskland, som i finalen over to kampe besejrede de seneste to sæsoners mestre, Hypobank Südstadt fra Østrig, med 43-40. Det var første gang i turneringens historie, at et vesttysk hold sikrede sig titlen, men Hypobank Südstadt var i finalen for femte sæson i træk.

Danmarks repræsentant i turneringen var de danske mestre fra GOG, som blev slået ud i 1/8-finalen af Rostelmasj Rostov fra Sovjetunionen.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1991

Noter 

1990-91 (kvinder)
Håndbold i 1990
Håndbold i 1991
Kvindehåndbold
Klaus Tscheuschner

Klaus Tscheuschner (født 22. oktober 1956 i Bielefeld) var overborgmester i Flensborg fra 2005 til 2011.

Tscheuschner er uddannet i den offentlige forvaltning og var i årene 1995 til 2003 partiløs borgmester i Burg på Femer, hvor han blandt andet gik ind for en fusion af øens daværende fire kommuner til én kommune. I efteråret 2004 stillede han op for den konservative CDU ved overborgmestervalg i Flensborg. Han fik i anden valgrunde 54,2 procent af stemmerne og tiltrådte posten som ny overborgmester i januar 2005. Ved overborgmestervalget 2010 ønskede han ikke at stille op igen. Siden januar 2011 er Simon Faber Flensborgs nye overborgmester.

Klaus Tscheuschner var i flere år næstformand i det slesvig-holstenske turismeforbund. Han er gift og har to børn.

Eksterne henvisninger 

Borgmestre i Flensborg
Politikere fra CDU
Personer fra Bielefeld
Simon Faber

Simon Faber (født 11. september 1968 i Flensborg) er en dansk-tysk politiker (SSW) med tilhørsforhold til det danske mindretal i Sydslesvig. Han var Flensborgs overborgmester 2011-16 og den første overborgmester fra det danske mindretal siden Jacob Clausen Møller blev indsat som overborgmester af den britiske militærregering i 1945. 

Efter bestået studentereksamen fra Duborg-Skolen i Flensborg tog Faber en kandidatuddannelse som musikvidenskabsmand ved Aarhus Universitet (cand.mag. i musik og tysk). Han har bl.a. været chefsekretær ved DR SymfoniOrkestret og virket som sydslesvigsk konsulent i Folketinget.

Borgmester 
I efteråret 2010 opstillede Faber ved overborgmestervalget i Flensborg for Sydslesvigsk Vælgerforening, og blev i anden valgrunde med 54,8 procent af stemmerne valgt som ny overborgmester. Han tiltrådte posten den 15. januar 2011. Ved overborgmestervalget i juni 2016 tabte han derimod i første runde med 22,8 % mod fælleskandidaten for de tre største tyske partier SPD, CDU og De Grønne, Simone Lange, der fik 51,4 %.

Simon Faber er gift og har to børn.

Eksterne henvisninger

Noter 

Borgmestre i Flensborg
Politikere fra SSW
Personer fra Flensborg
Danske sydslesvigere
Personer i Kraks Blå Bog
Alumni fra Aarhus Universitet
Mesterholdenes Europa Cup i håndbold 1991-92 (kvinder)

Mesterholdenes Europa Cup i håndbold 1991-92 for kvinder var den 32. udgave af Mesterholdenes Europa Cup i håndbold for kvinder. Turneringen havde deltagelse af 22 hold, som var blevet nationale mestre sæsonen forinden, samt de tyske og østrigske sølvvindere, og den blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Hypobank Südstadt fra Østrig, som i finalen over to kampe besejrede de forsvarende mestre, TV Lützellinden fra Tyskland, med 34-32. Det var tredje gang i turneringens historie, at Hypobank Südstadt sikrede sig titlen, og det var sjette sæson i træk, at det østrigske hold var i finalen.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1992

Noter 

1991-92 (kvinder)
Håndbold i 1991
Håndbold i 1992
Kvindehåndbold
FN's Klimakonference 2010

FN's Klimakonference 2010 eller COP16 (Conference of Parties 16) er en FN-arrangeret klimakonference afholdt under UNFCCC (United Nations Framework Convention for Climate Change), der fandt sted i perioden fra den 29. november til den 10. december 2010 i Cancún, Mexico.

Konferencen er den 16. af sin slags siden oprettelsen af UNFCCC ved FN's såkaldte Earth Summit i Rio de Janeiro i Brasillien i 1992. Formålet med oprettelsen af UNFCCC var at stabilisere koncentrationen af drivhusgasser i atmosfæren til et bæredygtigt niveau. I dag har 192 lande verificeret UNFCCC, og parterne mødes årligt ved de såkaldte COP-møder for at forhandle fremtidige tiltag mod globale klimaforandringer.

I 1997 blev Kyoto-aftalen vedtaget som en tillægsprotokol til UNFCCC. Det har i praksis betydet, at der siden 2005 har eksisteret to parallele forhandlingsspor ved COP-møderne: det traditionelle COP-spor, der henviser til forhandlingerne mellem de 192 lande der har verificeret UNFCCC, samt det såkaldt MoP-spor (Members of Parties) der henviser til forhandlingerne der finder sted blandt de lande der videre har verificeret Kyoto-aftalen.

Konferencer om klimaforandringer
Klimakonference 2010
Antonio Cárdenas Guillén

Antonio Ezequiel Cárdenas Guillén kaldt Tony Tormenta (5. marts 1962 – 5. november 2010) var en mexikansk menneskehandler og narkohandler. Han var en af lederene af Golf-kartellet. Han var bror til Osiel Cárdenas Guillén og hans partnere var Jorge Eduardo Costilla Sánchez.

Se også 
 Narkotikakrigen i Mexico

Narkoforbrydere fra Mexico
Menneskehandlere
Karen Andersdatter

Karen Andersdatter (død 1673) var Christian 4.’s frille. Karen Andersdatter fik to (måske tre) børn med Christian 4.

Hendes fader, Anders Hansen, var skriver på Bremerholm. Ifølge de sparsomme og ikke meget pålidelige efterretninger om hende skal hun have været forlovet med præsten Niels Simonsen Glostrup, men Christian IV forelskede sig i hende og førte
hende i begyndelsen af 1613 hjem på slottet fra et bryllupsgilde, hvor han havde danset med hende. 

Hun fødte kongen en eller to døtre og i 1615 sønnen Hans Ulrik Gyldenløve. Efter tre år ved hoffet forlod hun det, vistnok som følge af det ægteskab, kongen indgik med Kirstine Munk. Imidlertid sørgede han dog for Karen ved at forlene hende med øen Hven og tilstå hende en årlig pension og et par gårde i København. 1640 hed det sig, at hun skulle giftes med en studeret person: Niels Nelausen. I sin forbitrelse over det fratog kongen hende Hven og
søgte at få fat på hendes »Junker Snarensvend«, og forbindelsen måtte derfor opgives, hvilket atter formildede kongen, som forhøjede hendes årpenge, ja kort før sin død befalede, at de herefter skulle udredes af statskassen. Skønt efterfølgeren stadfæstede denne bestemmelse, havde hun dog i de følgende trange tider ondt ved at få sine penge, der udeblev i flere år, så at hun led megen
nød. 

En familietradition fortæller, at en øjenoperation i 1653 gengav hende synet, efter at hun havde været berøvet det i 37 år; men om den fulde pålidelighed heraf er der måske grund til at tvivle. Hun døde 1673 i København.

Kilder 

 
 

Danske kongers elskerinder
Danskere i 1600-tallet
Leivinha

João Leiva Campos Filho (bedre kendt som Leivinha) (født 11. september 1949 i Novo Horizonte, Brasilien) er en tidligere brasiliansk fodboldspiller, der repræsenterede Brasiliens landshold ved VM i 1974 i Mexico. I alt nåede han at spille 21 landskampe og score syv mål for brasilianerne.

Leivinha spillede på klubplan for Portuguesa, Palmeiras og São Paulo, samt for Atlético Madrid i Spanien. Han vandt både det brasilianske mesterskab med Palmeiras og det spanske med Atletico.

Leivinha er onkel til en anden brasiliansk landsholdsspiller, Lucas Leiva.

Referencer

Eksterne henvisninger 
 Footballdatabase.eu spillerinfo

Fodboldspillere fra Brasilien
Fodboldspillere fra Palmeiras
Fodboldspillere fra Atlético Madrid
Fodboldspillere fra São Paulo FC
Deltagere ved verdensmesterskabet i fodbold 1974
Johan Petersen

Johan Erik Christian Petersen (3. april 1839 i København – 19. marts 1874 på et hospital i Boston) var en dansk sømaler.

Johan Petersen var søn af skomagermester Peter Erik Petersen og Johanne Sophie Frederikke (født Holm). Han blev student i 1857, og tog herefter filosofikum i 1859. Efter dette uddannede sig derefter under Carl Dahl til sømaler, mens han samtidig besøgte Kunstakademiets skoler. I 1864 deltog han i krigen og blev løjtnant i reserven; året efter rejste han til USA, men døde allerede 19. marts 1874 på et hospital i Boston. Han forenede delvis sin lærers teknik, men havde dog ikke vakt megen opmærksomhed ved sine udstillinger fra 1861-65. I Amerika slog han sig op og fik store bestillinger. Blandt hans arbejder fremhæves især Den flyvende Hollænder (The phantom ship), malet 1869.

Eksterne henvisninger 

 

Malere fra Danmark
Marinemalere
Personer fra København
Danskere i 1800-tallet
Officerer fra Danmark
Personer i den 2. Slesvigske Krig fra Danmark
Personer i Dansk Biografisk Leksikon
Artikler fra 1. udgave af Dansk biografisk leksikon
Dødssejleren

Dødssejleren kan henvise til:

 et andet navn for Den flyvende hollænder
 Dødssejleren (film fra 1912) - film instrueret af Alfred Lind.
 Dødssejleren (film fra 1915) - film instrueret af ubekendt
 Dødssejleren (film fra 1920), en amerikansk stumfilm

 Radioprogram af Ungdomsredaktionen på Danmarks Radio i midten af 1980'erne, som efterfulgte tv-programmet Kajplads 114.
Søhest (flertydig)

Søhest har flere betydninger:
 Søhest – slægt inden for dyreriget 
 Søhest – hestelignende fabeldyr med fiskehale
 Fartøj eller skib – poetisk
 Flodhest – død betydning
 Hvalros – død betydning

Fodnoter
Durance

Durance (Occitansk: Durença eller Durènço) er en 321 km lang flod i det sydvestlige Frankrig, og en biflod til Rhône fra venstre. Den har sit udspring i den sydvestlige del af i Alperne nær Briançon ved byen Montgenévre. Dens øvre løb danner skellet mellem De cottiske Alper mod øst og Dauphiné-Alperne mod vest.

Durance munder ud i Rhône i nærheden af Avignon. De største bifloder er Bléone og Verdon. Durance er den største flod i Provence. Floden er det tredjestørste bidrag til Rhône målt på vandmængde.

Floden løber mod sydvest gennem følgende departementer og byer:
 Hautes-Alpes: 
Briançon, Embrun.
 Alpes-de-Haute-Provence:
Sisteron, Manosque.
 Vaucluse: 
Cavaillon, Avignon.
 Bouches-du-Rhône.

Galleri

Opdæmning 

Durance opdæmmes blandt andet af:

Barrage de Serre Ponçon
Barrage de Curbans
Canal de Sisteron
Barrage de Saint Lazare
Barrage de Salignac
Barrage de l'Escale
Barrage de Manosque  
Barrage de Beaumont
Barrage de Cadarache  
Canal de Jouques 
Barrage de Saint Estève

Bifloder og tilløb  
Blandt bifloder, der løber ind i Durance er:

Le Clairée
La Guisane
La Gyronde
Le Fournel
La Biaysse
Le Guil
Le Couleau
Le Rabioux
L'Ubaye
La Blanche
L'Avance
La Luye
Le Rousine
Le Le Déoule
Le Beynon
Le Mouson 
Le Buëch
Le Jabron
Le Vanson
Le Bléone
Le Lauzon
Le Rancure
Le Chaffère
Le Verdon
Le Réal
Le Vançon
L'Eze
L'Aigue Brun
Le Coulon 
L'Anguillon

Bifloder over 10 kilometers længde er medtaget i listen. I rækkefølge fra Durances øverste løb og nedefter. Durance har mere end 130 bifloder og tilløb.

Kildehenvisninger

Eksterne henvisninger 

Floder i Frankrig
Provence-Alpes-Côte d'Azur
Tan Hill

Tan Hill har flere betydninger:
 Tan Hill – højdepunkt i Yourkshire, England
 Tan Hill Inn – kro på vandrevejen Pennine Way i England
Tan Hill (Yorkshire)

Tan Hill er et af de højest beliggende punkter på vandrevejen Pennine Way i North Yorkshire, England, beliggende nord for landsbyen Keld, tæt på grænserne til County Durham og Cumbria tæt på den nordlige grænse til Yorkshire Dales National Park.

Se også 
 Tan Hill Inn

Ekstern henvisning 
 Tan Hill 

Englands geografi